آلمانیا صدراعظمی اولاف شولتز می‌ین 21-ده سئولا سفر ائده‌جک و کره جمهوریتی‌نین پرزیدنتی یون سوک یول ایله دانیشیق‌لار آپارا‌جاق.
بو باره‌ده جمعه آخشامی گونئی کره لیدرینین رهبرلیگی‌نین رسمی نوماینده‌سی لی دو اون معلومات وئریب.
“بو سفرین اقتصادی امکداشلیغین و تهلوکه‌سیزلیک ساحه‌سینده امکداشلیغین گوجلندیریلمه‌سی، بولگه سل و اولوسلار آراسی پروبلئم‌لرین حلینده کؤهنه دوستوموز آلمانیا ایله امکداشلیغین درینلشدیریلمه‌سی اوچون دگرلی ایمکان اولاجاغینی گؤزلییریک”، - لی دو اون بیلدیریب.
اولاف شولتز هیروشیمادا کئچیریله‌جک “بؤیوک یئددی‌لیک” (گ-7) ایجلاسیندا ایشتیراک ائتدیک‌دن سونرا کره یاریماداسی‌نین جنوبونا گله‌جک. او همچنین شیما‌لی کره ایله سرحدده‌کی حرب سیزلشدیریلمیش زونایا دا باش چکه‌جک.
قئید ائدک کی، بو، آلمانیا حکومتی‌نین باشچی‌سی‌نین 2010-جو ایلدن بری گونئی کره-یه ایلک سفری اولا‌جاق.
